stanford-oval/wikipedia huggingface dataset:
David Thompson (tutkimusmatkailija)
Columbiajoen kartoitukset

Vuoden 1806 vuotuisen kokouksen jälkeen Thompson matkasi Rocky Mountain Housen kylään, josta valmisteli tutkimusmatkaa Columbiajokea pitkin Tyynellemerelle. Seuraavan vuoden kesäkuussa hän kulki jokea pitkin Kalliovuorten länsipuolelle ja vietti kesän joen valuma-aluetta kartoittaen. Thompson perusti alueelle NWC:n Kootanae Housen turkiskauppa-aseman ja oli myöhemmin mukana perustamassa Saleesh Housen turkiskauppa-asemaa nykyisessä Montanan osavaltiossa, Yhdysvalloissa. Hän vietti seuraavat vuodet kartoittaen alueita Montanassa, Idahossa, Washingtonin osavaltiossa sekä läntisessä Kanadassa. Kartoitetut alueet käsittivät koko Columbiajoen valuma-alueen Kaskadien itäpuolella. Hänen luomansa kartat ovat erittäin hyvälaatuisia, ja niitä käytettiin aina 1900-luvun puoliväliin saakka.
Vuoden 1810 alkupuolella Thompson oli palaamassa takaisin itään, kohteenaan Montréal. Saapuessaan Rainy Lake -järvelle hän sai viestin, jossa yhtiö komensi hänet takaisin perustamaan tukikohdan Columbiajoen suulle. Syynä tähän oli yhdysvaltalaisen John Jacob Astorin suunnitelmat purjehtia samaiselle alueelle perustaakseen sinne omistamansa Pacific Fur Companyn turkiskauppa-aseman. Hänen matkansa kuitenkin viivästyi vihamielisten mustajalkojen estettyä pääsyn heidän alueensa läpi. Hän joutuikin etsimään uuden reitin Kalliovuorten ylitse. Reitti kulki Athabasca Pass -solan kautta.
Thompson oli ensimmäinen eurooppalainen, joka matkusti koko Columbiajoen päästä päähän. 9. kesäkuuta 1811 hän leiriytyi Columbiajoen ja Snake Riverin yhtymäkohdassa ja pystytti paikalle merkkipaalun, jossa valtasi alueen Ison-Britannian omaisuudeksi ja North West Companyn uudeksi kauppapaikaksi, jonne muutamia vuosia myöhemmin perustettiin yhtiön linnoitus Fort Nez Percés. John Astorin saapuessa alueelle myöhemmin samana vuonna hän löysi pystytetyn merkkipaalun ja tämän vuoksi päätti perustaa oman Fort Okanogan kauppa-asemansa kauemmaksi pohjoiseen. 14. heinäkuuta 1811 David saapui Columbiajoen suulle ja rakenteilla olevaan Fort Astorian kauppa-asemalle, jonne Astor oli saapunut Tonquin-laivalla kaksi kuukautta aikaisemmin.
Ennen paluutaan itään Thompson vietti talven Saleesh Housessa ja saapui Montrealiin vuoden 1812 aikana.
Myöhemmät vuodet

Palattuaan takaisin Montrealiin hän asettui aloilleen Terrebonneen ja syventyi North West Companyn huomattavan eläkkeen turvin täydentämään suurta karttaansa ja viimeistelläkseen elämäntyötään. Kartta kattoi alueet Yläjärveltä Tyynellemerelle, hän luovutti viimeistellyt kartan vuonna 1814 North West Companylle. Kartta oli erittäin tarkka, ja on ollut perustana monelle nykyiselle kartalle. Karttaa säilytetään nykyisin Ontarion provinssin arkistoissa.
Vuonna 1815 Thompsonin perhe muutti Williamstowniin Ylä-Kanadassa ja muutamaa vuotta myöhemmin osallistui vuoden 1812 sodan jälkeisen Gentin rauhan mukaisen Kanadan ja Yhdysvaltain rajan kartoitukseen, Lake of the Woodsin rannalta Québeciin.
David Thompson kuoli köyhänä ja suuren yleisön tietämättä hänen saavutuksistaan 10. helmikuuta 1857.
David Thompson kartoitti vuoteen 1811 mennessä koko Columbiajoen valuma-alueen.
Dejan Kravić

| Dejan Kravić> Henkilötiedot |
| --- | --- |
Koko nimi:  Dejan Kravić
Syntynyt: 9. syyskuuta 1990 (ikä 34)  Mostar, Bosnia ja Hertsegovinan ST, Jugoslavia
Kansalaisuus:   serbialainen  kanadalainen
Koripalloilija
Pelipaikka:  Sentteri / Iso laitahyökkääjä
Pituus:  211 cm
Paino:  109 kg
Yliopistojoukkueet
2012–2014:  Texas Tech
Maajoukkueet
2020–:   Serbia
Dejan Kravić (s. 9. syyskuuta 1990 Mostar, Bosnia ja Hertsegovinan ST, Jugoslavia) on serbialainen koripalloilija, jolla on myös Kanadan kansalaisuus. Kravić on pelannut urallaan muun muassa Espanjassa, Kreikassa, Italiassa ja Alankomaissa. Hän on voittanut muun muassa Mestarien liigan mestaruuden vuosina 2019, 2020 ja 2021 sekä Intercontinental Cupin mestaruuden vuonna 2021.
Elämä ja ura

Kravić kuului yhdysvaltalaiseen Texas Techin yliopistojoukkueeseen vuosina 2012–2014. Hän on pelannut sen jälkeen Kreikassa, Alankomaissa, Belgiassa, Italiassa ja Espanjassa sekä kansainvälisissä seurajoukkuekilpailuissa. Kaudella 2015–2016 hän voitti Den Boschissa Alankomaiden cup-mestaruuden. Kauden 2018–2019 Kravić pelasi italialaisessa Virtus Bolognassa, joka voitti Mestarien liigan mestaruuden. Kesällä 2020 Kravić siirtyi espanjalaiseen CB Mirafloresiin. Mirafloresissa hän voitti jälleen, koronaviruspandemian vuoksi vasta syksyllä loppuun pelatun, Mestarien liigan mestaruuden. Vuonna 2021 Kravić voitti Mirafloresissa Mestarien liigan mestaruuden kolmannen kerran sekä Intercontinental Cupin mestaruuden.
Serbian miesten maajoukkuetta Kravić edusti ensimmäisen kerran vuosien 2020–2021 EM-karsinnoissa.
Aiheesta muualla

Dejan Kravic Player Profile eurobasket.com (englanniksi)
Virtus Bologna – Koripallon Mestarien liigan mestari 2019
0 Punter ·
1 Martin ·
2 Moreira ·
6 Pajola ·
7 Taylor ·
8 Baldi Rossi ·
9 Cappelletti ·
11 Kravić ·
15 Chalmers ·
21 Aradori ·
24 M’Baye ·
25 Cournooh

Päävalmentaja Đorđević ·
Apuvalmentajat Bjedov · Fedrigo · Largo
CB Miraflores – Koripallon Mestarien liigan mestari 2020
0 Queeley ·
1 Kravić ·
8 Benite ·
9 Barrera ·
11 Salvó ·
12 McFadden ·
14 Rivero ·
18 Sakho ·
20 Cook ·
22 Rabaseda ·
23 Huskić ·
20 Horton ·
32 Renfroe

Päävalmentaja Peñarroya
CB Miraflores – Koripallon Mestarien liigan mestari 2021
1 Kravić ·
7 Salash ·
8 Benite ·
9 Barrera ·
11 Salvó ·
12 McFadden ·
14 Rivero ·
18 Sakho ·
20 Cook ·
22 Rabaseda ·
30 Horton ·
32 Renfroe

Päävalmentaja Peñarroya
E-Volo VC1

| E-Volo VC1 |
| --- | --- |
Tyyppi:  Prototyyppimultikopteri
Alkuperämaa:   Saksa
Valmistaja:  E-Volo
Ensilento:  Lokakuussa 2011
Valmistusmäärä:  1 
Muunnelmat:  E-Volo VC-2
E-Volo VC1 on saksalainen 16-moottorinen yksipaikkainen prototyyppimultikopteri, joka on maailman ensimmäinen sähkömoottorilla varustettu miehitetty multikopteri. Valmistajan mukaan kopterilla on mahdollista laskeutua turvallisesti, vaikka neljä sen kuudestatoista moottorista sammuisi ilmassa. Laitetta ohjataan lennokin ohjaamiseen tarkoitetulla radiolaitteella. Yhden lennon aiheuttamat sähkökulut ovat yhtiön mukaan noin kuusi euroa. Kopterin potkureissa ei ole lapakulman säätöä ja sen suurin ongelma on nykyisten akkujen vähäinen kapasiteetti painoon nähden. E-Volo voitti vuoden 2012 Lindbergh Prizen sähkökäyttöisen VC1:n kehittämisestä.
Tekniset tiedot

Lähde:
Yleiset ominaisuudet
Miehistö: 1
Lentopaino: &&&&&&&&&&&&&080.&&&&0080 kg (akkujen kanssa)
Hyötykuorma: &&&&&&&&&&&&&080.&&&&0080 kg
Mitat: 5 × 5 m
Suoritusarvot
Lentoaika: ~20 min
Aiheesta muualla

Valmistajan verkkosivut
VC1 – Proof of Concept e-volo.com. e-volo GmbH. Viitattu 11.11.2014. (englanniksi)
Video kopterin miehitetystä lennosta
E-volo on ensimmäinen sähkökopteri – Keskisuomalainen (Arkistoitu – Internet Archive)
Eero Väre (jääkiekkoilija)

| Eero Väre> Henkilötiedot |
| --- | --- |
Syntynyt: 20. joulukuuta 1984 (ikä 39) Savonlinna
Kansalaisuus:   Suomi
Jääkiekkoilija
Pelipaikka:  maalivahti
Hanska:  vasen
Pituus:  176 cm
Paino:  78 kg
Pelaajaura
Pääsarjaura:  2006–2011
Seurat:  SaPKo (Suomi-sarja)   HPK (SML)   Vaasan Sport (Mestis)   Dauphins d'Épinal (Ligue Magnus)   Imatran Ketterä (Suomi-sarja)   KooKoo (Mestis)   SaiPa (SML)
Eero Väre (s. 20. joulukuuta 1984 Savonlinna) on suomalainen entinen jääkiekkomaalivahti, joka on edustanut SM-liigassa SaiPaa ja HPK:ta.
Aiheesta muualla

Eero Väre (jääkiekkoilija) Elite Prospects. Everysport Media Group AB. (englanniksi)
El Comercio

El Comercio voi tarkoittaa seuraavia asioita:
El Comercio, Perussa ilmestyvä sanomalehti
El Comercio, Ecuadorissa ilmestyvä sanomalehti
El Comercio, Espanjassa ilmestyvä sanomalehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”El Comercio”, voi hakea sivunnimihaulla, laajalla sivunnimihaulla tai tekstihaulla.
Dmitri Altarjov

| Dmitri Altarjov> Henkilötiedot |
| --- | --- |
Syntynyt: 13. elokuuta 1980 (ikä 44) Penza, Venäjä
Kansalaisuus:   Venäjä
Jääkiekkoilija
Pelipaikka:  vasen laitahyökkääjä
Maila:  vasen
Pituus:  191 cm
Paino:  89 kg
Seura
Seura:  Rubin Tjumen
Sarja:  VHL
Pelaajaura
Pääsarjaura:  1998–
Aik. seurat:  Torpedo Nižni Novgorod   Metallurg Magnitogorsk   Jugra Hanty-Mansijsk
NHL-varaus:  264. varaus, 2000 New York Islanders
Dmitri Vladimirovitš Altarjov (ven. Дмитрий Владимирович Алтарёв, s. 13. elokuuta 1980) on venäläinen jääkiekkoilija, joka pelaa VHL-joukkue Rubin Tjumenissa. Aiemmin hän on pelannut KHL:ssä Metallurg Magnitogorskin ja Jugra Hanty-Mansijskin riveissä.
Altarjov on New York Islandersin yhdeksännen kierroksen varaus vuoden 2000 varaustilaisuudesta.
Käännös suomeksi
Doverin Demoni

Doverin demoni on olento, joka väitettiin nähdyn Doverin kaupungissa Massachusettsissa 21. ja 22. huhtikuuta 1977.
Havainnot

17-vuotias William "Bill" Bartlett väitti, että ajaessaan autoa 21. huhtikuuta 1977 hän näki suurisilmäisen olennon, jolla oli "jäntevät sormet" ja hehkuvat silmät, rikkinäisen kivimuurin päällä Farm Streetillä Doverissa, Massachusettsissa. 15-vuotias John Baxter kertoi nähneensä samanlaisen olennon Miller Hill Roadilla samana iltana. Toinen 15-vuotias, Abby Brabham, väitti nähneensä olennon seuraavana iltana Springdale Avenuella.
Kaikki teinit piirsivät luonnoksia väitetystä olennosta. Bartlett kirjoitti luonnokseensa: "Minä, Bill Bartlett, vannon raamattupinon nimeen, että näin tämän olennon." Boston Globe -lehden mukaan "kartalle piirretyt havaintojen sijainnit olivat suorassa linjassa yli kahden mailin matkalla".
Jotkut ehdottivat, että olento olisi voinut olla varsa tai hirvenvasa. Poliisi kertoi Associated Pressille, että teini-ikäisten raportoimat olennot "eivät todennäköisesti olleet muuta kuin koulun loma-ajan huijaus".
Populaarikulttuurissa

Vuonna 2009 The Dover Demon oli mukana amerikkalaisen kauhutelevisiosarjan Lost Tapes jaksossa, joka esitettiin Animal Planetilla.
Doverin demoni esiintyy hahmona yhdysvaltalaisessa sarjakuvasarjassa Proof, jossa esiintyy useita muita kryptozoologian olentoja. Sarjakuvassa se on olento, joka pystyy näkemään tulevaisuuteen. Se esiintyy toisessa samankaltaisessa sarjakuvasarjassa nimeltä The Perhapanauts. Doverin demoni esiintyy lyhyesti myös sarjakuvissa The Pound: Ghouls Night Out ja Hack/Slash: Entry Wound.
Doverin demoni esiintyy myös verkkosarjakuvassa Gunnerkrigg Court.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dover Demon
Käännös suomeksi
Diffa

| Diffa |
| --- | --- |
 Tavaroiden kuljetusta lähellä Diffaa.
 Diffa
 Koordinaatit: 13°18′56″N, 12°36′32″E 
Valtio:  Niger
Alue:  Diffa
Departementti:  Diffa
Korkeus:  285 m
Väkiluku (2001):  23 409
Aikavyöhyke:  UTC+1
Infobox OKVirheellinen NIMI-arvo: 
Diffa on kaupunki Nigerin kaakkoisosassa. Sen asukasluku on 23 409 (vuonna 2001). Diffa toimii myös Diffan alueen pääkaupunkina.
Aiheesta muualla

Kuvia tai muita tiedostoja aiheesta Diffa Wikimedia Commonsissa
Lapsia koulukirjat kädessään diffalaisella kadulla.
Dmitri Aleksandrovitš Romanov

Dmitri Romanov.
Ruhtinas Dmitri Aleksandrovitš Romanov (15. elokuuta 1901 Hatsina  – 7. heinäkuuta 1980 Lontoo) oli venäläissyntyinen aatelinen, suuriruhtinas Aleksandr Mihailovitš Romanovin ja suuriruhtinatar Ksenia Aleksandrovna Romanovan  poika.
Dmitri Aleksandrovitšin isovanhempia olivat keisari Aleksanteri III ja keisarinna Maria Fjodorovna, ja Venäjän viimeinen keisari Nikolai II oli hänen setänsä.
Dmitrin perhe vietti paljon aikaa Etelä-Ranskassa vuoden 1906 jälkeen, koska hänen isänsä suuriruhtinas Aleksandr oli riidoissa Nikolai II:n kanssa tämän poliittisten päätösten takia.
Venäjän vallankumouksen aikana vuonna 1917 Dmitrin perhe vangittiin Krimillä. Huhtikuussa 1918 he pakenivat brittiläisellä sotalaiva HMS Marlborough'lla Mustanmeren yli Maltalle ja sieltä edelleen Englantiin. Englannin kuningas Yrjö V oli Maria Fjodorovnan siskon puoliso.
Romanov suku -säätiön perustamisvuonna 1979 Dmitri Aleksandrovitšista tuli sen ensimmäinen puheenjohtaja. Hän toimi tässä tehtävässä kuolemaansa 1980 asti.
Dmitri oli naimisissa kahdesti. Ensimmäisestä avioliitosta (1931–1947) venäläissyntyisen kreivittären Marina Sergejevna Golenistševa-Kutuzovan (1912–1969) kanssa  syntyi yksi tytär, ruhtinatar Nadežda Romanov (1939–2002). Toinen avioliitto (1954–1969) Margaret MacKellar Chisholmin (1898–1969) kanssa oli lapseton.
Don’t Care

| Don't Care Obituary |
| --- | --- | --- |

EP-levyn tiedot
 Julkaistu: 26. heinäkuuta 1994
 Tuottaja(t): Scott Burns
 Tyylilaji: death metal
 Kesto: 12.56
 Levy-yhtiö: Roadrunner Records
Obituaryn muut julkaisut
| The End Complete 1992 | Don't Care 1994 | World Demise 1994 |
Don't Care on yhdysvaltalaisen death metal -yhtye Obituaryn EP-levy. Se julkaistiin vuonna 1994 levymerkillä Roadrunner Records.
Kappaleet

Don't Care – 3.07
Solid State – 4.34
Killing Victims Found – 5.06
Kokoonpano

John Tardy – laulu
Trevor Peres – rytmikitara
Allen West – soolokitara
Frank Watkins – bassokitara
Donald Tardy – rummut
Kokoonpano > Muut tekijät

Scott Burns – tuottaja, äänittäjä, miksaaja
Dave "Big Shirt" Nicholls – äänittäjä
Aiheesta muualla

Albumi Don’t Care Encyclopaedia Metallum -sivustolla (englanniksi)
Don't Care discogs.com -sivustolla
Obituary
| --- | --- |
Studioalbumit:  Slowly We Rot • Cause of Death • The End Complete • World Demise • Back from the Dead • Frozen in Time • Xecutioner’s Return • Darkest Day • Inked in Blood • Obituary • Dying of Everything
EP:t:  Don’t Care • Left to Die
Kokoelmat:  Anthology • The Best of Obituary
Livealbumit:  Dead
DVD:t:  Frozen Alive • Live Xecution in Bad Berka 2008
Katso myös:  Death • Deicide • Six Feet Under • Andrew W.K.
Port Authority of New York and New Jersey

| Port Authority of New York and New Jersey |
| --- | --- |

Perustettu:  30. huhtikuuta 1921
Toimiala:  tiedustelupalvelu
Päämaja:  Four World Trade Center New York City, New York
Viralliset kielet:  englanti
Toiminnanjohtaja:  Rick Cotton
Infobox OKNimi-testi OK: 
Port Authority of New York and New Jersey (lyhenne PANYNJ, suom. New Yorkin ja New Jerseyn satamavirasto) on New Yorkin ja New Jerseyn osavaltioissa, Yhdysvalloissa toimiva satamavirasto, jonka tehtävänä on huolehtia New Yorkin ja New Jerseyn liikenneinfrastruktuurista kuten silloista, tunneleista, lentokentistä ja satamista yhteistyössä New Yorkin ja New Jerseyn sataman kanssa. Infrastruktuurin ylläpidon lisäksi Port Authority on myös investoinnut rakennushankkeisiin, toimien muun muassa New Yorkin alkuperäisen, syyskuun 11. päivän iskuissa tuhoutuneen World Trade Centerin rakennuttajana ja omistajana. Port Authority toimii myös uuden World Trade Centerin rakennuttajana.
Port Authority perustettiin vuonna 1921 New Yorkin ja New Jerseyn osavaltioiden välisellä sopimuksella.
Port Authorityn hallinnoima ja ylläpitämä infrastruktuuri > Satamat

Port Jersey Marine Terminal, Bayonne, Jersey City
Brooklynin satama, Red Hook, New York
Howland Hook Marine Terminal, Staten Island
Port Newark-Elizabeth Marine Terminal, Elizabeth
Port Authorityn hallinnoima ja ylläpitämä infrastruktuuri > Lentokentät

John F. Kennedyn kansainvälinen lentoasema, Queens, New York
LaGuardian lentoasema, Queens, New York
Stewartin kansainvälinen lentoasema, Newburgh, New York
Teterboron lentoasema, Teterboro, New Jersey
Newarkin kansainvälinen lentoasema, Newark, New Jersey
Port Authorityn hallinnoima ja ylläpitämä infrastruktuuri > Helikopterikentät

Downtown Manhattanin helikopterikenttä, Manhattan, New York
Port Authorityn hallinnoima ja ylläpitämä infrastruktuuri > Sillat ja tunnelit

Bayonne Bridge
Goethals Bridge
George Washington Bridge
Holland Tunnel
Lincoln Tunnel
Outerbridge Crossing
Port Authorityn hallinnoima ja ylläpitämä infrastruktuuri > Joukkoliikenne

Port Authority Trans-Hudson
Port Authority Bus Terminal
George Washington Bridge Bus Station
Journal Square Transportation Center
Port Authorityn hallinnoima ja ylläpitämä infrastruktuuri > Kiinteistöt

World Trade Center, New York (alkuperäinen ja rakenteilla oleva uusi)
Aiheesta muualla

Wikimedia Commonsissa on kuvia tai muita tiedostoja aiheesta .
Port Authorityn virallinen sivusto (englanniksi)
Port Authorityn World Trade Center -sivusto (englanniksi)
Liikennöinti: New York ja New Jersey
| --- | --- |
Satamat:  Port Jersey Marine Terminal • Howland Hook Marine Terminal • Port Newark-Elizabeth Marine Terminal • Brooklynin satama
Lentokentät:  John F. Kennedyn kansainvälinen lentoasema • LaGuardian lentoasema • Stewartin kansainvälinen lentoasema • Teterboron lentoasema • Downtown Manhattanin helikopterikenttä
Sillat ja tunnelit:  Bayonne Bridge • Goethals Bridge • George Washington Bridge • Holland Tunnel • Lincoln Tunnel • Outerbridge Crossing
Joukkoliikenne:  Port Authority Trans-Hudson (PATH) • Port Authority Bus Terminal • George Washington Bridge Bus Station • Journal Square Transportation Center
Kiinteistöt:  World Trade Center New York
World Trade Center New York
| --- | --- |
Alkuperäinen (1970–2001):  One World Trade Center (Pohjoistorni) • Two World Trade Center (Etelätorni) • Marriott World Trade Center • Four World Trade Center • Five World Trade Center • Six World Trade Center • Seven World Trade Center • The Mall at the World Trade Center • Windows on the World • Top of the World Trade Center Observatories
Uusi (2001–):  One World Trade Center (Freedom Tower) • Two World Trade Center • Three World Trade Center • Four World Trade Center • Five World Trade Center • Seven World Trade Center • National September 11 Memorial & Museum
Henkilöitä:  Austin Joseph Tobin • Minoru Yamasaki • Larry Silverstein • Daniel Libeskind • David Childs • Norman Foster • Richard Rogers • Fumihiko Maki
Terrori-iskut:  World Trade Centerin pommi-isku 1993 • Syyskuun 11. päivän iskut
Aiheeseen liittyvää:  World Trade Centerin alue • Lower Manhattan • International Freedom Center • USS New York (LPD-21) • Lower Manhattan Development Corporation • Port Authority of New York and New Jersey • The Sphere
George Washington Bridge on yksi Port Authorityn ylläpitämistä silloista.
PATH-raitiolinja
World Trade Center New York
Dmitri Ananjev

Dmitri Ananjev vuonna 2008.
Dmitri Ananjev on venäläinen miljardööri. Hän omistaa isoveljensä Aleksei Ananjevin kanssa suurimman osuuden Promsvjazbankista. Hänen omaisuutensa arvo on Forbesin arvion mukaan noin 1,7 miljardia Yhdysvaltain dollaria.
Ananjev lähti liike-elämään veljensä kannustamana. He aloittivat tietokoneiden tuonnilla Venäjälle, perustivat pankin ja ovat olleet aktiivisia kiinteistö- ja media-alalla (mm. Argumenty i fakty -lehti). Kerättyään miljardiomaisuuden he päättivät kouluttautua ja suorittivat liiketaloustieteen yliopistotutkinnon Chicagon yliopistossa 2005. Dmitri Ananjev nimitettiin Venäjän parlamentin ylähuoneeseen liittoneuvostoon Jamalin Nenetsiasta.
EasyJet Switzerland

| easyJet Switzerland |
| --- | --- |

 IATA: DS  –  ICAO: EZS 
Kutsukoodi:  TOPSWISS
Perustettu:  18. toukokuuta 1988
Laivaston koko:  24
Kohteiden määrä:  41
Solmukohdat:  EuroAirport Basel-Mulhouse-Freiburg Geneven kansainvälinen lentoasema
Emoyhtiö:  easyJet plc
Kotipaikka:   Meyrin, Sveitsi
Yhtiön sivut:  www.easyjet.com
Airbus A319-100
easyJet Switzerland (IATA: DS, ICAO: EZS, kutsukoodi: Topswiss) on sveitsiläinen halpalentoyhtiö, joka operoi kohteisiin Genevestä ja Basel-Mulhousen lentoasemalta.
Historia

Lentoyhtiö perustettiin 18. toukokuuta 1988 ja se aloitti toimintansa 23. maaliskuuta 1989 nimellä TEA Basle. Maaliskuussa 1998 easyJet osti yhtiöstä 40 %, ja toiminta aloitettiin easyJetin alaisuudessa 1. huhtikuuta 1999. Nykyisin easyJet Switzerlandin omistus jakautuu yksityisten (51 %) ja easyJetin (49 %) kesken.
Kohteet

| 0 | 1 | 2 |
| --- | --- | --- |
|  Genevestä: Alicante  Barcelona  Budapest  Madrid  Nizza  Pariisi  Rooma  Belfast  Berliini-Schönefeld  Bordeaux  Bournemouth  Bristol  Bryssel  Lissabon  Liverpool  Lontoo-Gatwick+Stansted+Luton  Malaga  Newcastle  East Midlands  Doncaster-Sheffield  Dortmund  Edinburgh  Glasgow  Porto |  |  Basel-Mulhousesta: Alicante  Amsterdam  Barcelona  Berliini-Schönefeld  Hampuri  Liverpool  Lissabon  Lontoo-Luton+Stansted  Madrid  Malaga  Napoli  Nizza  Palma de Mallorca  Pariisi  Praha  Rooma  Istanbul |
Laivasto

Heinäkuussa 2015:
13 Airbus A319-100
11 Airbus A320-200
Download

Download voi tarkoittaa seuraavia:
tiedoston lataaminen tietotekniikassa
Download (yhtye), kanadalainen yhtye
Download Festival, englantilainen musiikkifestivaali
Download.fi
Download.com, nyk. CNET Download
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Download”, voi hakea sivunnimihaulla, laajalla sivunnimihaulla tai tekstihaulla.
Downing Streetin muistio

Downing Streetin muistio (engl. Downing Street memo, myös Downing Street Minutes tai smoking gun memo) oli 1. toukokuuta 2005 julkisuuteen vuotanut salainen asiakirja, joka käsitteli Britannian työväenpuolueen salaista kokousta 23. heinäkuuta 2002. Asiakirjassa käsiteltiin Britannian ulkomaantiedustelupalvelu MI6:n johtajan tapaamisesta Yhdysvaltain poliittisen johdon kanssa. Asiakirjan mukaan "[George W.] Bush wanted to remove Saddam Hussein, through military action, justified by the conjunction of terrorism and WMD. But the intelligence and facts were being fixed around the policy." (vapaamuotoinen suomennos: [George W.] Bush halusi poistaa Saddam Husseinin vallasta sotilaallisella voimankäytöllä, joka oikeutettiin terrorismin ja joukkotuhoaseiden avulla. Mutta tiedustelutietoja ja faktoja muutettiin politiikan mukaiseksi.).
Downing Streetin muistiosta nousi poliittinen skandaali, koska sen katsottiin todistavan, että Yhdysvaltain ja Britannian hallitukset valehtelivat tietoisesti kansalaisilleen perustellakseen Irakin sodan aloittamisen. Britannian ja Yhdysvaltain hallitukset eivät ole kiistäneet asiakirjan aitoutta, mutta kummankin maan mukaan sen sisältöä on tulkittu väärin.
Käännös suomeksi
Don’t Break the Oath

| Don't Break the Oath Mercyful Fate |
| --- | --- | --- |

Studioalbumin tiedot
 Äänitetty : toukokuu 1984
 Julkaistu: 7. syyskuuta 1984
 Tuottaja(t): Henrik Lund
 Tyylilaji: heavy metal
 Kesto: 43.11
 Levy-yhtiö: Roadrunner Records
Mercyful Faten muut julkaisut
| Melissa 1983 | Don't Break the Oath 1984 | The Beginning 1987 |
Don't Break the Oath on tanskalaisen heavy metal -yhtye Mercyful Faten toinen pitkäsoitto, joka julkaistiin vuonna 1984. Roadrunner Records remasteroi ja julkaisi levyn uudelleen 1997. Metallimusiikkiin perehtynyt Metal-Rules.com -sivusto luetteloi 50 kaikkien aikojen parasta extreme metal -albumia ja listasi Don't Break the Oathin luettelonsa ykköseksi.
Levy äänitettiin Kööpenhaminassa toukokuussa 1984.